পাকিস্তানের বিরুদ্ধে প্রস্তুতি ম্যাচেই ছিল ঝড়ের ইঙ্গিত। বৃহস্পতিবার অনূর্ধ্ব ১৯ বিশ্বকাপে আয়ার্ল্যান্ডের বিরুদ্ধে ৭৯ রানের জয়ে বড় ভূমিকা নিলেন সরফরাজ খান। ৭০ বলে রয়্যাল চ্যালেঞ্জার্স বেঙ্গালুরু তারকা করলেন ৭৪ রান। যোগ্য সঙ্গত দিলেন ওয়াশিংটন সুন্দর (৭১ বলে ৬২)। দুই তরুণের দাপটে আগে ব্যাট করে ভারত ৫০ ওভারে ৯ উইকেটে ২৬৮ রান তোলে। জবাবে আয়ার্ল্যান্ড শেষ হয়ে যায় মাত্র ১৮৯ রানে। ডানহাতি পেসার রাহুল বাথাম ৮ ওভারে মাত্র ১৫ রান করে তুলে নেন তিন উইকেট। তাছাড়া আভেশ খান এবং মহীপাল লোমরোর দু’টি করে উইকেট পেয়েছেন। অন্য ম্যাচে নিউজিল্যান্ডকে ৩২ রানে হারিয়ে অঘটন ঘটিয়েছে নেপাল। আগে ব্যাট করে নেপাল ৭ উইকেটে ২৩৮ রান তোলে। জবাবে নিউজিল্যান্ডের ইনিংস শেষ ২০৬ রানে।
হার্দিকের বড় জরিমানা
গত মঙ্গলবার অ্যাডিেলডে অস্ট্রেলিয়ার বিরুদ্ধে প্রথম টি-টোয়েন্টি ম্যাচে মাঠে ক্রিস লিন’কে আউট করে অতিরিক্ত উত্তেজিত হয়ে পড়েছিলেন হার্দিক পাণ্ড্য। আইসিসি ম্যাচ রেফারি জেফ ক্রো জানিয়েছেন, শৃঙ্খলাভঙ্গ করার জন্য তাঁকে ম্যাচ-ফি’র ৫০ শতাংশ জরিমানা দিতে হবে।
সিএবি’েত আজ বিশেষ বৈঠক
লোঢা কমিটির সুপারিশ নিয়ে শুক্রবার সিএবি’তে বিশেষ সাধারণ সভা হবে। এর আগে প্রাথমিক আলোচনায় কমিটির বেশির ভাগ সুপারিশ নিয়ে আপত্তি তুলেছিলেন সিএবি’র সদস্যরা।
ভারতে আসছেন না মালিঙ্গা
ভারতের বিরুদ্ধে তিনটি টি-টোয়েন্টি ম্যাচে শ্রীলঙ্কা দল থেকে সরলেন অ্যাঞ্জেলো ম্যাথিউজ। নেই লাসিথ মালিঙ্গাও। ফিরলেন দিলেরা ফার্নান্দো।
নেমারকে আদালতের নির্দেশ
২০০৭ এবং ২০০৮ সালে তিনি আয়কর ফাঁকি দিয়েছেন। শুক্রবার ব্রাজিলের আদালত নেমার দ্য সিলভা স্যান্টোস জুনিয়র’কে ১ লক্ষ ইউরো (ভারতীয় মুদ্রায় ৭৪ লক্ষ টাকা) জমা িদতে বলেছে।
িবরাট-ভক্তের দশ বছর জেল
তেরঙ্গা পতাকা ওড়ানোর জন্য আগেই গ্রেফতার হয়েছিলেন বিরাট কোহলির অন্ধ পাক ভক্ত উমর দরাজ। তাঁকে দশ বছরের জন্য কারাদণ্ডের নির্দেশ দিয়েছে লাহৌরের আদালত।
মৈনাকের তিন উইকেট
সিএবি অনূর্ধ্ব ১৭ ক্রিকেটে বালি ক্রিকেট অ্যাকাডেমি ৪৮ রানে হারায় হাওড়া বিজয় সম্মিলনী’কে। আগে ব্যাট করে বালি’র স্কোর ১১১। জবাবে হাওড়ার স্কোর ৬৩। মৈনাক দাস ২৫ রানে ৩ উইকেট নিয়েছে।
এগারো নম্বরে উঠলেন সিন্ধু
বিশ্ব ব্যাডমিন্টন র‌্যাঙ্কিংয়ে এক ধাপ উঠলেন পুসারলা বেঙ্কট সিন্ধু। ১২ নম্বর থেকে তিনি উঠে এলেন ১১নম্বরে। এদিকে, চোটের কারণে না খেললেও বিশ্ব র‌্যাঙ্কিংয়ে দুই নম্বর জায়গাই ধরে রাখলেন সাইনা নেহওয়াল।